
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

От Мирослав Митков Янчев – Кмет на Община Златоград

Относно: Финансово подпомагане на ученици от СУ „Антим I“ гр. Златоград за участие в тренировъчен лагер „Space Camp Turkey“.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В Община Златоград постъпи писмо от Пламен Димитров – VII  клас и Михаил Метахчов – VII  клас, ученици в СУ „Антим I“ гр. Златоград. През настоящата учебна година учениците са кандидатствали за Space Camp Turkey, който е един от двата космически центъра за обучение в света, създаден по модел на NASA. В Европа, Азия и Близкия Изток това е единствения функциониращ, учебно - тренировъчен лагер, който се намира в Измир, Турция.
Учениците са одобрени за участие в обучителния лагер, след проведен конкурс за написване на творби по предварително зададени теми, като са представили сертификати за класиране и информация за необходимата сума за участие в лагера.
От представените към писмото сертификати е видно, че за участие в лагера се заплаща такса в размер на 1270 щатски долара. Пламен Димитров получава стипендия в размер на 25% и следва да заплати 75% от определената такса за участие в лагера. Михаил Метахчов е класиран за участие, но без стипендия и следва да заплати пълна такса. Общият размер на средствата, необходими за участие в лагера е 3 946,00 лв.
Обучителната програма е с продължителност една седмица и се провежда изцяло на английски език от специално подготвени обучители и специалисти. Космическият център предоставя възможност за работа със съвременни технологии в областта на астрономията, роботиката, астрофизиката и биологията. Учениците получават възможност да научат за физическата, интелектуална и психическа подготовка на астронавтите, да участват в занятия, които включват реални тренажори и симулатори за живота и работата в космоса. След преминаване на програмите учениците ще получат сертификати.

Във връзка с горното, предоставям на вашето внимание за обсъждане следния проект за 
РЕШЕНИЕ
Общински съвет – Златоград, на основание чл. 21, ал.1, т.23, във вр. с ал.2 от Закона за местно самоуправление и местна администрация 
РЕШИ:




1.Одобрява разходи в размер на 3 946, 00 лева, за финансово подпомагане на ученици от СУ „Антим І“ гр. Златоград за участие в лагера Space Camp Turkey 2023, в Измир Турция.



2.Дава съгласие за финансово подпомагане на следните ученици:

· Пламен Димитров – в размер на 1691,00 лева;

· Михаил Метахчов  – в размер на 2 255,00 лева;

 
3.Възлага на Кмета на Община Златоград да извърши необходимите промени по бюджета на Общината за 2023 г.

Приложение:
1.Копие на Сертификат за класиране в конкурса Space Camp Turkey на Пламен Димитров;

2.Копие на Сертификат за класиране в конкурса Space Camp Turkey на Михаил Метахчов;

3.Писмена творба от участието в конкурса на Пламен Димитров;

4.Писмена творба от участието в конкурса на Михаил Метахчов;

С уважение,

МИРОСЛАВ ЯНЧЕВ

Кмет на Община Златоград 
Изготвил:

Красимира Бозова
Гл. експ. О, З и К

Съгласувал:

Любомир Ангелов

Директор на дирекция ХД, Б, О и ООС

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

